Konrad von Vietinghoff (Pärnu komtuur)

Konrad von Vietinghoff (ka Vitinghoff, Vitinghof; sündinud 15. sajandi esimesel poolel Keavas, surnud 1507 Pärnus) oli Liivi ordu liige, Pärnu komtuur aastatel 1457–1471 ja 1472.
Konradi (Cordi) vanaisa oli Diedrich Vytink (mainitud allikates 1388, 1410, 1426) oli Vietinghoffide suguvõsa Harjumaa liini esisa ja Liivimaa ordu vasall, maanõukogu maanõunik, rüütel Harjumaal, Keava mõisnik, isa oli Arnd von Vietinghoff ja ema perekonnanimi Meckes. Vend Arndt von Vietinghoff  (mainitud allikates 1460, 1488) oli Järvakandi mõisa, Järvakandi vasallilinnuse,  Kehtna, Ohekatku mõisnik ja vend rüütel Jürgen von Vietinghoff  (mainitud allikates 1469, 1514) oli Raikküla, Tagavere, Rapla mõisnik.

Ta kuulus ühte Vestfaali mõjukaimasse suguvõsasse, mille liikmed olid varem nii Liivi kui ka Saksa ordus edukalt karjääri teinud. Tema nimekaim oli 15. sajandi alguses olnud koguni Liivi ordu maameister. Pool sajandit hiljem tegutsenud Konrad von Vietinghoff o huvitav aga seetõttu, et ta sündis Keavas, kus ta isa orduvasalliks oli.

1451. aastal oli Vietinghoff tõenäoliselt Dünaburgi komtuuriks, 1453. aastal sai ta samasse ametisse Aizkraukles. 1457. aastal sai ta Pärnu komtuuri ametikohale, kelleks ta oli järgmised 14 aastat. Sellele järgnes umbes aastane ametiaeg Lihula komtuurina, siis nimetati ta veel aastaks Pärnu komtuuriksStackelberg, Otto Magnus von: Genealogisches Handbuch der estländischen Ritterschaft, Bd.: 1, Görlitz, 1931, seite 523. 1474. aastal täitis ta taas Lihula komtuuri kohuseid, kuid 1477. aastal saadeti ta tõenäoliselt lõplikult erru, ühtlasi likvideeriti ka Lihula komtuurkond. Võimalik, et Vietinghoffi karjääri katkemine 1471. aastal oli seotud ka võimuvõitlusega Liivi ordus, mille käigus ordumeister Johann Wolthus von Herse vangistati, Vietinghoff võis kuuluda tema toetajate leeri.

1480. ja 1488. aastal mainiti Vietinghoffi endise Lihula ja Pärnu komtuurina, ta elas aga Pärnus, kus ta 1507. aastal ilmselt küllaltki kõrges eas ka suri.

Kurt Witinghoffi/Konrad von Vietinghoff mälestuskivi asus 1931. aastal teostatud muinsusuurimistööde ajal Pärnu Nikolai kirikusMida jutustavad hauad? Viimaseid leide Nikolai kirikus, Pärnu Päevaleht : ühiskondlik-poliitiline ajaleht, 27 november 1931, lk 1.

Vaata ka
Vietinghoff
 Viited 

Kirjandus
Ritterbrüder im livländischen Zweig des Deutschen Ordens. Köln: Böhlau, 1993. Nr. 905 (lk 671–672).

Kategooria:Dünaburgi komtuurid
Kategooria:Aizkraukle komtuurid
Kategooria:Pärnu komtuurid
Kategooria:Lihula komtuurid
Konrad
Kategooria:Surnud 1507